ફતેહપુર: ઉત્તર પ્રદેશના ફતેહપુર, સરાય ધરમપુર ગામના શૈલેન્દ્ર ઉત્તમે અદભુત કામ કર્યું છે. આ યુવાને બે ક્વિન્ટલ અને 10 કિલો ઘઉંના દાણામાંથી એક રૂપિયાનો સિક્કો બનાવ્યો છે. સિક્કો બનાવવામાં તેને દોઢ મહિનાનો સમય લાગ્યો. આ સિક્કો પાંચ ફૂટ લાંબો છે. જહાનાબાદ થાના ક્ષેત્રના નાનકડા ગામ સરાય ધરમપુરના શૈલેન્દ્રે સિક્કાને થર્મોકોલની મદદથી બનાવ્યો છે. સિક્કાના હેડમાં સિંહનું નિશાન છે અને તેના બંને છેડા પર હિન્દી અને અંગ્રેજીમાં ભારત લખેલું છે.